Okresná prokuratúra Košice II 
Mojmírova 5, 040 46 Košice 1

Sp. zn. : 2 Pv 164/14/8803	Košice II, 19.8.2015
EEČ : 2-64-253-2015

U Z N E S E N I E

Trestná vec:	obvinený XXXXX  
Prečin:	Nebezpečné prenasledovanie podľa § 360a odsek 1 písmeno a, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 500,00 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: Obecný úrad Petrovce 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-XXXXX
dňa 18.10.2013 prostredníctvom elektronickej pošty z e-mailovej adresy XXXXX barcelóna2012@centrum.sk <mailto:barcelóna2012@centrum.sk> z IP adresy 195.146.147.70 patriacej serveru SVP š.p. OZ XXXXX z počítača a účtu XXXXX posielal na služobný email poškodenej XXXXX správy z textom v znení „ posielam ti Tvoju maturitnú fotku Ty p..a vydretá zelená,“ pričom prílohou tejto správy bola fotografia opice, následne boli tým istým spôsobom a z tej istej adresy poslané na služobný email poškodenej XXXXX z Košíc ďalšie správy so slovami obsahujúcimi vyhrážky dňa 18.12.2013 v znení „ Ty PIČ.................O zelená. Rozmrdaná ku.va. Aby ťa nezrazilo auto „náhodou“. Rektorovi si už dala zatrtkať???“, dňa 29.01.2014 v znení: „Ty kur.a jedna, za to, čo si mi minulý týždeň urobila ťa do.ebem. Postarám sa ja a moji spolužiaci, aby si tam dlho neobsmŕdala a ne.ebala sa s tým svojím nabijakom v pracovnej dobe. Potom len vybliakuješ v knižnici po pracovníčkach a je.eš ich ako za socializmu. Keby bol ešte socializmus, tak už visíš na najbližšom strome. Nezachránil by Ťa ani ten pri.ebaný rektor aj keď mu držíš tú svoju vyšuchanú smradľavú pi.u. Nebuď prekvapená, keď sa Ti niečo stane!!!“, dňa 15.04.2014 v znení: „Zdravím Ťa Ty ku.va vojenská. Čudujem sa, že Ti ešte nikto nerozbil tú smradľavú vojenskú hubu a nevytrieskal Ti tie zuby v hube. Ale neteš sa, lebo aj to raz môže prísť. Si najväčšou hanbou tej Vašej skorumpovanej inštitúcie, ktorej vládne Hitler s titulmi a ku.vu mu robíš Ty. Želám Ti aby si sa na Veľkú noc otrávila jedlom, alebo aby ťa zrazilo auto. A to sa potom nečuduj, že sa to stalo lebo...nikdy nevieš!!!“, dňa 29.04.2014 v znení: „Ty ku.va zelená s vygumovaným mozgom z buzerpľacu, dopadneš ako Bartošová“, dňa 21.05.2014 v znení: „Zdravím Ťa Ty ku.va zelená. Stále ešte máš všetky zuby? Neteš sa dlho, lebo raz a ani nebudeš vedieť kedy a kde dostaneš cez hubu a potom Ti už pomôže len slamka. A stále ešte držíš každému kto príde a kto Ti nejako bude na osoh? Ale veď to by si mohla podržať aj nášmu koňovi Pejkovi, lebo ten už týždeň vystrája a nevieme ho ukľudniť. Možno že by tá tvoja zelená vojenská pi.da mu pomohla a ukľudnila ho. Tak čo na to povieš? Pomôžeš?“, a následne dňa 01.08.2014 prostredníctvom elektronickej pošty zo zmenenej e-mailovej adresy strážcazákona@centrum.sk <mailto:strážcazákona@centrum.sk> z IP adresy 195.146.147.70 patriacej SVP š.p. OZ XXXXX z počítača a účtu XXXXX poslal na služobný email poškodenej XXXXX správu s textom v znení: „Ahoj kur..čka. Už dávno som Ti nepísal a medzitým sa toho asi veľa zmenilo, že? Ešte si nedostala syfilis? Škoda!!! Dúfam, že ho čoskoro dostaneš. A ak nie tak aspoň cez držku. Ešte stále si pohovkou rektora? Či už aj toho nového? Tak Ty sa teraz use.uješ do bezvedomia. A ten Tvoj nabiják vie, že si to rozdávaš aj s rektorom? Nie? Tak ja mu to napíšem. Veľa šťastia kur..čka“, čím takto svojím konaním u poškodenej XXXXX, nar. 25.04.1959, trvale bytom XXXXX, ul. Michalovská č. 15 vzbudil dôvodnú obavu o jej život a zdravie podstatným spôsobom zhoršil kvalitu jej života.  

Odôvodnenie: 
Uznesením povereného príslušníka PZ, Obvodného oddelenia XXXXX - Juh sp. zn. XXXXX zo dňa 17.02.2015 bolo podľa § 206 ods. 1 Trestného poriadku vznesené obvinenie XXXXX pre prečin nebezpečného prenasledovania podľa § 360a ods. 1 písm. a), písm. c) Trestného zákona na tom skutkovom, ako je uvedené vo výroku tohto uznesenia.

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

V predmetnej trestnej veci sa koná o prečine, za ktorý Trestný  zákon ukladá vo svojej v osobitnej časti trest odňatia slobody  až na 1 rok. 

Obvinený vyhlásil, že spáchal skutok, ktorý sa mu kladie za vinu a dal súhlas pre prípadne rozhodnutie prokurátora schválení zmieru.

Poškodený vyhlásil, že súhlasí s postupom podľa ustanovenia § 220 Trestného poriadku, teda dala súhlas na schválenie zmieru. 

Obvinený sa vo svojej výpovedi v celom rozsahu priznal ku spáchaniu skutku. Uviedol, že je mu ľúto čo sa stalo a počas vyšetrovania nahradil nemajetkovú ujmu poškodenej. Uviedol, že sa to už viackrát nebude opakovať.

Priznanie obvineného je objektivizované výpoveďou svedkyne poškodenej, ktorá aj pred mediačným úradníkom uviedla, že obvinený sa jej ospravedlnil a nahradil jej požadovanú škodu v plnom rozsahu. 

Podľa odpisu z registra trestov obvinený nebol doposiaľ súdne trestaný o čom svedčí odpis registra trestov. 

Proti obvinenému sa v súčasnej dobe nevedie žiadne trestné stíhanie.

Obvinený v priebehu mediačného konania zložil na účet Krajskej prokuratúry sumu 80,- € pričom sumu 40,- € určil na peňažnú pomoc obetiam trestnej činnosti a sumu 40,- € obecný úrad Petrovce.

Túto sumu považujem, vzhľadom na spáchaný skutok ako aj výšku škody, za dostatočnú.

Obvinený svoje protiprávne konanie úprimne oľutoval a uviedol, že v budúcnosti sa protiprávneho konania nedopustí.

Vzhľadom na osobu obvineného, okolnosti prípadu som dospel k záveru, že doposiaľ vedené trestné stíhanie už dostatočne výchovne zapôsobilo na obvineného a možno dôvodne predpokladať, že schválenie zmieru a následné zastavenie trestného stíhania bude na neho vplývať tak, že si bude plniť základné povinnosti občana tak v súkromnom živote ako aj voči spoločnosti a nedopustí sa  žiadneho protiprávneho konania.

Vzhľadom k tomu, že boli splnené všetky zákonné podmienky schválenie zmieru a následné zastavenie trestného stíhania považujem toto rozhodnutie za zákonné, správne a primerane odôvodnené.

Poučenie: 
Proti tomuto uzneseniu nie je prípustná sťažnosť.

Mgr. Jozef Sonderlich
prokurátor